**Kivonat az Egészségügyi Szakmai Bizottság 2020. szeptember 23-i nyilvános ülésének jegyzőkönyvéből**

Az Egészségügyi Szakmai Bizottság 11 igen szavazattal, ellenszavazat és tartózkodás nélkül az alábbi határozatot hozta:

**33/2020. (IX.23.) ESzB. sz. határozat**

1. Az Egészségügyi Szakmai Bizottság megtárgyalta a „Javaslat egészségügyi alapellátással kapcsolatos döntés meghozatalára” című előterjesztést, és javasolja a Közgyűlésnek, értsen egyet azzal, hogy a 34. számú háziorvosi körzetet a Szombathelyi Egészségügyi és Kulturális Intézmények GESZ működteti 2020. szeptember 13. napjától.
2. A Bizottság javasolja a Közgyűlésnek, kérje fel a Szombathelyi Egészségügyi és Kulturális Intézmények GESZ igazgatóját, hogy a 34. számú háziorvosi körzet működtetése érdekében szükséges intézkedéseket tegye meg.
3. A Bizottság javasolja a Közgyűlésnek, hogy a Szombathelyi Egészségügyi és Kulturális Intézmények GESZ szakmai létszám-előirányzatát – költségvetési forrás biztosítása nélkül - 2020. szeptember 13. napjával, 2 fővel növelje meg. A foglalkoztatottak létszáma így 103 főről 105 főre módosul, ezen belül a szakmai létszám 69 főről 71 főre nő, míg az intézmény-üzemeltetési létszám változatlanul 34 fő marad.
4. A Bizottság javasolja a Közgyűlésnek, kérje fel a GESZ igazgatóját, hogy a Közgyűlés döntését követően a szükséges munkáltatói és egyéb intézkedéseket tegye meg.

**Felelősök:** Dr. Kecskés László, az Egészségügyi Szakmai Bizottság elnöke

 (A végrehajtás előkészítéséért:

Vinczéné dr. Menyhárt Mária, az Egészségügyi és Közszolgálati Osztály vezetője

Vigné Horváth Ilona, a Szombathelyi Egészségügyi és Kulturális Intézmények Gazdasági Ellátó Szervezetének igazgatója)

**Határidő:** azonnal

A kivonat hiteléül:

 (: Halászné Dr. Józsa Erika:)